 Un preot încearcă să seducă o minoră în timpul spovedaniei: "Eu știu că ție îți place de mine și mie îmi place de tine".
Spovedania a devenit subiectul unei controverse în județul Călărași. O fată în vârstă de 14 ani s-a dus la biserică în Săptămâna Mare pentru a se spovedi, iar preotul a încercat să o seducă. Părinții fetei au reclamat fapta în Sâmbăta Mare, de 1 mai.
De sărbători, copiii se duc la biserică, îndemnați de părinți, să se spovedească și să se împărtășească. Acesta este obiceiul, devenit acum subiectul unei controverse în județul Călărași.Mai exact, o fată în vârstă de 14 ani din comuna Curcani s-a dus la biserică în Săptămâna Mare pentru a se spovedi. Atunci, preotul i-a făcut avansuri tinerei."Eu știu că ție îți place de mine și mie îmi place de tine. Adică este o dragoste așa… nu știu cum să zic… o dragoste mai din priviri. Acum 2 ani, sau acum 3 ani, când ți-am zis că îmi place de tine ne-am privit așa prin biserică", ar fi spus preotul, printre altele. Fata s-a dus apoi acasă la părinți și le-a povestit, însă aceștia nu au crezut-o, până când le-a arătat înregistrarea. Părinții fetei au sunat la 112 în Sâmbăta Mare, pe 1 mai pentru a reclama fapta.Purtătorul de cuvânt al IPJ Călărași a comunicat faptul că s-a înregistrat o plângere și se fac cercetări, dar "acestea nu au înregistrat sub nicio formă aspectul întreținerii de raporturi sexuale cu un minor".